Document ID: 32007D0505

KOMISSION PÄÄTÖS,
tehty 24 päivänä tammikuuta 2007,
valtiontuesta, joka koskee investointeja sokerijuurikkaan paikalla suoritettavaan ympäristöystävälliseen puhdistusmenetelmään
(tiedoksiannettu numerolla K(2007) 121)
(Ainoastaan saksankielinen teksti on todistusvoimainen)
(2007/505/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen ja erityisesti sen 88 artiklan 2 kohdan,
on mainitun artiklan mukaisesti kehottanut asianomaisia esittämään huomautuksensa, (1)
sekä katsoo seuraavaa:
I MENETTELY
(1)
Saksa ilmoitti tuesta 6 päivänä toukokuuta 1998 päivätyllä ja 11 päivänä toukokuuta 1998 saapuneeksi kirjatulla kirjeellä EY:n perustamissopimuksen 88 artiklan 3 mukaisesti. Lisätietoja toimitettiin 22 päivänä syyskuuta 1998 päivätyllä ja 28 päivänä syyskuuta 1998 saapuneeksi kirjatulla kirjeellä, 5 päivänä toukokuuta 1999 päivätyllä ja 7 päivänä toukokuuta 1999 saapuneeksi kirjatulla kirjeellä sekä 19 päivänä elokuuta 1999 päivätyllä ja 24 päivänä elokuuta 1999 saapuneeksi kirjatulla kirjeellä.
(2)
Komissio ilmoitti tutkintamenettelyn aloittamisesta 27 päivänä lokakuuta 1999 päivätyllä kirjeellä nro SG(99) D/8600 EY:n perustamissopimuksen 88 artiklan 2 kohdan mukaisesti. Saksa esitti huomautuksensa 15 päivänä maaliskuuta 2000 päivätyllä kirjeellä. Komissio ei ole saanut huomautuksia kolmansilta osapuolilta, joita asia koskee. Saksan viranomaiset toimittivat komissiolle lisätietoja 16 päivänä elokuuta 2006 päivätyllä kirjeellä.
(3)
Saksa antoi 16 päivänä elokuuta 2006 päivätyllä kirjeellä tiedoksi, että se peruuttaa toimenpidettä koskevan ilmoituksen. Lisäksi Saksa on komission pyynnöstä vahvistanut, ettei investointitukia ole maksettu.
II PÄÄTELMÄ
(4)
Saksan tiedoksiannon saapumishetkellä komissio ei ollut vielä tehnyt virallista päätöstä ilmoituksesta. Näin ollen komissio hyväksyy ilmoituksen peruuttamisen, siten kuin siitä säädetään Euroopan yhteisön perustamissopimuksen 93 artiklan soveltamista koskevista yksityiskohtaisista säännöistä 22 päivänä maaliskuuta 1999 annetun neuvoston asetuksen (EY) N:o 659/1999 (2) 8 artiklan 1 kohdassa.
(5)
Sen vuoksi neuvoston asetuksen (EY) N:o 659/1999 8 artiklan 2 kohdassa tarkoitettu muodollinen tutkintamenettely olisi päätettävä perusteettomana,
ON TEHNYT TÄMÄN PÄÄTÖKSEN:
1 artikla
Päätetään asetuksen (EY) N:o 659/1999 8 artiklan 2 kohdassa tarkoitettu muodollinen tutkintamenettely, joka koskee Güstrowissa (Mecklenburg-Vorpommern) sijaitsevan Nordkristall GmbH -sokerintuotantolaitoksen puhdistus- ja suodatinjärjestelmälle myönnettyä 348 930 Saksan markan suuruista investointitukea.
2 artikla
Tämä päätös on osoitettu Saksan liittotasavallalle.
Tehty Brysselissä 24 päivänä tammikuuta 2007.

Labels: 19
4
17
16